32004R0574
L 090/15
JURNALUL OFÍCIAL AL UNIUNII EUROPENE
REGULAMENTUL (CE) NR. 574/2004 AL COMISIEI
din 23 februarie 2004
de modificare a anexelor I și III la Regulamentul (CE) nr. 2150/2002 al Parlamentului European și al Consiliului referitoare la statisticile privind deșeurile
(Text cu relevanță pentru SEE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 2150/2002 al Parlamentului European și al Consiliului din 25 noiembrie 2002 referitoare la statisticile privind deșeurile (1), în special articolul 1 alineatul (5) și articolul 6 litera (b),
întrucât:
(1)
În temeiul articolului 6 din Regulamentul (CE) nr. 2150/2002, Comisia are obligația să stabilească dispozițiile pentru punerea în aplicare a regulamentului respectiv.
(2)
În temeiul articolului 6 litera (b) din Regulamentul (CE) nr. 2150/2002, Comisia poate adapta specificațiile din anexele la acesta.
(3)
În temeiul articolului 1 alineatul (5) din Regulamentul (CE) nr. 2150/2002, Comisia are obligația să instituie un tabel de echivalență între nomenclatorul statistic din anexa III la acesta și lista de deșeuri instituită prin Decizia 2000/532/CE a Comisiei (2).
(4)
Prin urmare, Regulamentul (CE) nr. 2150/2002 ar trebui modificat în consecință.
(5)
Măsurile prevăzute de prezentul regulament sunt conforme cu avizul Comitetului pentru programul statistic, instituit prin Decizia 89/382/CEE, Euratom a Consiliului (3),
ADOPTĂ PREZENTUL REGULAMENT:
Articolul 1
Anexele la Regulamentul (CE) nr. 2150/2002 se modifică după cum urmează:
1.
În anexa I, secțiunea 2 punctul (1) se înlocuiește cu anexa I la prezentul regulament.
2.
Anexa III se înlocuiește cu anexa II la prezentul regulament.
Articolul 2
Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 23 februarie 2004.